આ મામલે છેલ્લી સુનાવણીમાં સુપ્રીમ કોર્ટે ટિપ્પણી કરતાં કહ્યું હતું કે ‘કોઈ કૂલિંગ ઑફ પિરિયડ નહીં હોય. સુપ્રીમ કોર્ટે ક્રિકેટ ર્બોડના સંવિધાનને અંતિમ રૂપ આપવાનો નિર્ણય આવે એ પહેલાં તમામ સ્ટેટ ક્રિકેટ અસોસિએશનની ચૂંટણી મૌકૂફ રાખી હતી. વળી સ્ટેટ ક્રિકેટ અસોસિએશનના વહીવટદારોની નિમણૂક મામલે કોઈ પણ અરજીનો વિચાર કરવામાં નહીં આવે. કોર્ટે કહ્યું હતું કે એક રાજ્ય એક મત અને ક્રિકેટ ર્બોડના પદાધિકારીઓ માટે બ્રેક સંબંધિત ચુકાદા પર સંશોધન બાબતે વિચાર કરશે. ગઈ કાલે સુનાવણી દરમ્યાન કોર્ટે કહ્યું હતું કે ‘લોઢા સમિતિની કૂલિંગ ઑફની ભલામણને અમે નથી માનતા. અમે ક્રિકેટ ર્બોડનાં સૂચનોને સ્વીકારવા તૈયાર છીએ.’ ક્રિકેટ ર્બોડમાં બહુ મોટાપાયે સુધારાની જરૂર છે એવા જસ્ટિસ મુકુલ મુદુગલના રિપોર્ટ બાદ સુપ્રીમ કોર્ટે ૨૦૧૫માં લોઢા સમિતિની રચના કરી હતી. ૨૦૧૩માં IPL દરમ્યાન સ્પૉટ-ફિક્સિંગ અને બૅટિંગ કૌભાંડની તપાસ કરવા માટે મુદુગલ સમિતિની રચના કરવામાં આવી હતી. સુપ્રીમ કોર્ટે માર્ચ ૨૦૧૬માં લોઢા સમિતિએ કરેલી મોટા ભાગની ભલામણોને સ્વીકારી લીધી હતી.